Tiener van bewegende trein afgestampArgieffoto ŉ 14-jarige seun is Vrydag op ŉ trein naby Warner Beach in Amanzimtoti, KwaZulu-Natal, beroof en toe afgestamp. “Die pasiënt het aan paramedici gesê hy is beroof voordat hy van die bewegende trein afgestamp is,” het Russel Meiring, woordvoerder van ER24, gesê. Hy het geringe beserings opgedoen. Hy is na ŉ hospitaal in Umlazi, suid van Durban, geneem. Hy is glo van ŉ sak en ŉ selfoon beroof. -SAPA